**Steve McCarthy** (s. 3. helmikuuta 1981 Trail, Brittiläinen Kolumbia, Kanada) on kanadalainen jääkiekkopuolustaja. Hän on pelannut aiemmin yhteensä 302 NHL-ottelua tehoin 17+38=55. Jäähyminuutteja tuli 168. McCarthyn vahvuudet ovat syöttämisessä ja luistelussa.

Ura
---

McCarthy pelasi kauden 1996–1997 kotikaupungissaan BCHL-joukkue Trail Smoke Eatersissä. Hän teki puolustajaksi kovat tehot 25+52=77 ja pelasi kauden aikana kaksi ottelua WHL-joukkue Edmonton Icessäkin. McCarthy pelasi siellä kuitenkin tulokaskautensa kaudella 1997–1998, jolloin hän teki 58 ottelussa tehot 11+29=40. Hän oli Icen tehokkain puolustaja. Edmonton Ice muutti vuonna 1998 Kootenayhyn, jolloin joukkueesta tuli Kootenay Ice. Kaudella 1998–1999 McCarthy paransi tehojaan tehdessä 57 ottelussa tehot 19+33=52. Hän oli Icen tehokkain puolustaja ja joukkueen sisäisen pistepörssin kolmas Mike Greenin ja Jaroslav Svobodan jälkeen. Chicago Blackhawks varasi McCarthyn ensimmäisellä kierroksella koko varaustilaisuuden 23. pelaajana kesällä 1999.

Heti varauskesänään 1999 McCarthy teki tulokassopimuksen Chicago Blackhawksin kanssa. Hän pelasi joukkueessa viisi NHL-runkosarjaottelua tehoin 1+1=2, kunnes McCarthy palasi kehittymään Kootenay Iceen lokakuussa 1999. Hän teki WHL:n runkosarjassa 37 ottelussa tehot 13+23=36, joilla McCarthy oli joukkueensa tehokkain puolustaja. Hän voitti WHL:n mestaruuden ja valittiin kauden päätteeksi liigan itäisen konferenssin ensimmäiseen tähdistökentälliseen. McCarthyltä jäi kuitenkin kevään 2000 pudotuspelit ja Memorial Cup-turnaus väliin, kun hän loukkasi olkapäänsä runkosarjan lopulla maaliskuussa 2000. McCarthy pelasi tulokaskautensa NHL:ssä kaudella 2000–2001. Hän aloitti kautensa Blackhawksin farmijoukkue Norfolk Admiralsissa, AHL:ssä, kunnes McCarthy nostettiin Blackhawksin NHL-kokoonpanoon seitsemän AHL-ottelun jälkeen. Hän teki NHL:ssä 44 ottelussa tehot 0+5=5. Kaudella 2001–2002 McCarthy pelasi NHL:n puolella vain kolme ottelua. Hän pelasi kauden lähinnä Admiralsissa, jossa McCarthy oli joukkueen toiseksi tehokkain puolustaja Nolan Baumgartnerin jälkeen tehoilla 7+21=28.

McCarthy haki pelituntumaa farmista vielä neljännelläkin kaudellaan 2002–2003 Blackhawksin organisaatiossa. Hän aloitti kauden Admiralsissa, mutta kauden mittaan MCarthy nousi sieltä Blackhawksiin ja hän pelasi NHL:n runkosarjassa 57 ottelua tehoin 1+4=5. Farmin puolella McCarthy pelasi 19 runkosarjaottelua, mutta hän vahvisti Admiralsia myös AHL:n pudotuspeleissä 2003. Kaudella 2003–2004 McCarthy murtautui Blackhawksin NHL-kokoonpanoon, mutta hänen kautensa päättyi jo 25 ottelun jälkeen vaikeaan nivusvammaan marraskuussa 2003. McCarthy ehti kerätä pelaamissaan otteluissa tehot 1+3=4. Hän oli kokonaan pelaamatta NHL:n työsulkukauden 2004–2005.

Nivusvammansa jälkeen McCarthy nähtiin seuraavan kerran peleissä kaudella 2005–2006. Hänet kaupattiin elokuussa 2005 Vancouver Canucksiin vaihdossa kolmannen kierroksen varausvuoroon kesälle 2007. Ensimmäistä kokonaista ja ehjää NHL-kautta pelannut McCarthy kaupattiin rumkosarjan lopulla maaliskuussa 2006 Atlanta Thrashersiin vaihdossa neljännen kierroksen varausvuoroon kesälle 2007. Yhteensä hän teki kauden aikana 67 ottelussa tehot 9+7=16. McCarthy teki yhden kauden maaiennätyksensä, mutta tehot hänelle olivat yhden kauden piste-ennätys seuraavan kauden 2006–2007 tehojen 4+12=16 kanssa. McCarthy pelasi Thrashersissa reilut kaksi kautta, kunnes hän teki kesäkuussa 2008 yksivuotisen sopimuksen KHL-joukkue Salavat Julajev Ufan kanssa. McCarthyn peliaika jäi joukkueessa melko pieneksi ja hän pelasi KHL:n runkosarjassa vain 18 ilman tehopisteitä. McCarthy edusti joukkuetta myös viidessä Champions Hockey Leaguen ottelussa antaen yhden syöttöpisteen.

Kaudeksi 2009–2010 McCarthy palasi Pohjois-Amerikkaan. Hän teki heinäkuussa 2009 yksivuotisen sopimuksen Anaheim Ducksin kanssa, mutta McCarthy kaupattiin jo ennen kauden alkua takaisin Atlanta Thrashersin organisaatioon syyskuussa. Hän kuitenkin pelasi kaikki ottelunsa AHL-joukkue Chicago Wolvesissa, jossa McCarthy teki 25 ottelussa tehot 2+5=7. Hänen kautensa meni pilalle polvivamman takia.

Lokakuussa 2010 McCarthy teki vuoden mittaisen sopimuksen SM-liigajoukkue TPS:n kanssa. Hänet hankittiin paikkaamaan avainpuolustajien Miika Huczkowskin ja Garrett Raboinin pitkäaikaiset loukkaantumiset. McCarthy pelasi runkosarjassa 32 ottelua ilman tehopisteitä ja hän keräsi 81 jäähyminuuttia. McCarthyn kausi päättyi kuitenkin olkapäävammaan tammikuussa 2011.

TPS:sta McCarthy siirtyi Sveitsin pääsarjan ZSC Lionsiin, jossa oli voittamassa keväällä 2012 Sveitsin-mestaruutta. McCarthy teki mestaruuden ratkaisseen maalin viimeisen finaaliottelun loppuhetkillä. Sveitsistä McCarthy siirtyi seuraavaksi kaudeksi AHL:n Abbotsford Heatiin, josta palasi kuitenkin ZSC Lionsiin tammikuussa 2013 pelattuaan AHL:ssä 30 ottelua.

Maajoukkue
----------

McCarthy pelasi alle 20-vuotiaiden MM-kilpailuissa vuosina 2000 ja 2001, jotka molemmat päättyivät pronssiin. Vuoden 2001 turnauksessa hän oli Kanadan kapteeni.

Muuta
-----

Steve on naimisissa Melissa McCarthyn kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1996–1997 | Trail Smoke Eaters | BCHL | 57 | 25 | 52 | 77 | 81 | – | – | – | – | – |
|  | Edmonton Ice | WHL | 2 | 0 | 0 | 0 | 0 | – | – | – | – | – |
| 1997–1998 | Edmonton Ice | WHL | 58 | 11 | 29 | 40 | 59 | – | – | – | – | – |
| 1998–1999 | Kootenay Ice | WHL | 57 | 19 | 33 | 52 | 79 | 6 | 0 | 5 | 5 | 8 |
| 1999–2000 | Chicago Blackhawks | NHL | 5 | 1 | 1 | 2 | 4 | – | – | – | – | – |
|  | Kootenay Ice | WHL | 37 | 13 | 23 | 36 | 36 | – | – | – | – | – | Ykköstähdistö |  |  |  |  |  | JMM | 7 | 0 | 2 | 2 | 0 |
| 2000–2001 | Norfolk Admirals | AHL | 7 | 0 | 4 | 4 | 2 | – | – | – | – | – |  |  |  |  |  |  | JMM | 7 | 1 | 1 | 2 | 6 |
|  | Chicago Blackhawks | NHL | 44 | 0 | 5 | 5 | 8 | – | – | – | – | – |
| 2001–2002 | Norfolk Admirals | AHL | 77 | 7 | 21 | 28 | 37 | 2 | 0 | 3 | 3 | 2 |
|  | Chicago Blackhawks | NHL | 3 | 0 | 0 | 0 | 2 | – | – | – | – | – |
| 2002–2003 | Norfolk Admirals | AHL | 19 | 1 | 6 | 7 | 14 | 9 | 0 | 4 | 4 | 0 |
|  | Chicago Blackhawks | NHL | 57 | 1 | 4 | 5 | 23 | – | – | – | – | – |
| 2003–2004 | Chicago Blackhawks | NHL | 25 | 1 | 3 | 4 | 8 | – | – | – | – | – |
| 2004–2005 | ei pelannut |  |  |  |  |  |  |  |  |  |  |  |
| 2005–2006 | Vancouver Canucks | NHL | 51 | 2 | 4 | 6 | 43 | – | – | – | – | – |
|  | Atlanta Thrashers | NHL | 16 | 7 | 3 | 10 | 8 | – | – | – | – | – |
| 2006–2007 | Atlanta Thrashers | NHL | 46 | 4 | 12 | 16 | 24 | – | – | – | – | – |
| 2007–2008 | Atlanta Thrashers | NHL | 55 | 1 | 6 | 7 | 48 | – | – | – | – | – |
| 2008–2009 | Salavat Julajev Ufa | KHL | 18 | 0 | 0 | 0 | 16 | – | – | – | – | – |
| 2009–2010 | Chicago Wolves | AHL | 25 | 2 | 5 | 7 | 28 | – | – | – | – | – |
| 2010–2011 | TPS | SM-liiga | 32 | 0 | 0 | 0 | 81 | – | – | – | – | – |
| 2011–2012 | ZSC Lions | NLA | 27 | 3 | 7 | 10 | 12 | 15 | 1 | 5 | 6 | 6 |
| 2012–2013 | Abbotsford Heat | AHL | 30 | 2 | 8 | 10 | 27 | – | – | – | – | – |
|  | ZSC Lions | NLA | 8 | 0 | 1 | 1 | 6 | 2 | 1 | 1 | 2 | 0 |
| 2013–2014 | ZSC Lions | NLA | 3 | 0 | 0 | 0 | 2 | 18 | 0 | 5 | 5 | 6 |
| 8 kautta | yhteensä | NHL | 302 | 17 | 38 | 55 | 168 | – | – | – | – | – |
| 1 kausi | yhteensä | KHL | 18 | 0 | 0 | 0 | 16 | – | – | – | – | – |
| 1 kausi | yhteensä | SM-liiga | 32 | 0 | 0 | 0 | 81 | – | – | – | – | – |
| 3 kautta | yhteensä | NLA | 38 | 3 | 8 | 11 | 20 | 35 | 2 | 11 | 13 | 12 |

Lähteet
-------

* Steve McCarthy The Internet Hockey Databasessa (englanniksi)
* Steve McCarthy Eurohockey-sivustolla (englanniksi)
* Steve McCarthy Legends of Hockey -sivustolla (englanniksi)
* Steve McCarthy *Elite Prospects*. Everysport Media Group AB.  (englanniksi)
* Steve McCarthy Jatkoaika.comissa (Internet Archive)

### Viitteet

1. ↑  Steve McCarthy Turun Palloseuraan  6.10.2010. Jatkoaika.com. Viitattu 6.10.2010.
2. ↑  [tt\_news=2073 Steve McCarthy zurück zum ZSC]  23.1.2013. ZSC Lions. Viitattu 26.1.2013. (saksaksi)[vanhentunut linkki]